เรื่องร้องเรียน: จัดการเรื่องการวางขยะของหมู่บ้านพราโด้ นำขยะรวมทั้งหมู่บ้านพราโด้มาวางไว้ที่หลังกำแพงของหมู่บ้านอื่น (เป็นมุมถนนสาธารณะ ตามภาพ)  กลิ่นขยะลอยเข้าหลังหมู่บ้านที่มาวางติดกำแพง ช่วยแจ้งเรื่องให้หมู่บ้านพราโด้จัดการทิ้งขยะหน้าบ้านตนเองแต่ละหลังได้หรือไม่ เพราะกลิ่นขยะรวมนั้นแรงค่ะ และกลิ่นข้ามไปอีกหมู่บ้าน หากไม่สามารถวางไว้หน้าบ้านแต่ละหลังภายในหมู่บ้านตนเองได้ ก็ควรวางขยะรวมไว้ที่ส่วนกลางภายในหมู่บ้านตนเอง ไม่ใช่วางไว้หลังหมู่บ้านอื่น กลิ่นไปรบกวนอีกหมู่บ้านค่ะ
การดำเนินการของเจ้าหน้าที่: เจ้าหน้าที่ฝ่ายรักษาความสะอาดและสวนสาธารณะดำเนินการลงพื้นที่ตรวจวสอบบริเวณดังกล่าวแล้ว ได้มีการพูดคุยกับนิติบุคคลของหมู่บ้าน prado แลได้ดำเนินการย้ายถังขยะมาวางไว้ฝั่งหน้าหมู่บ้านพราโด้เรียบร้อยแล้ว พร้อมทั้งขอความร่วมมือดำเนินการกำจัดขยะอย่างถูกวิธีต่อไป
ความเห็นของผู้แจ้ง: ขอบคุณมากค่ะ แก้ปัญหาได้รวดเร็วมาก หากไม่ได้ความช่วยเหลือจากคุณ หมู้บ้านเราคงต้องทำใจทนกลิ่นขยะรวมของเขาลอยมาแบบที่เขาไม่ยอมย้ายที่วางขยะให้  รบกวนมากๆ เป็นหมู่บ้านบ้านเดี่ยวแท้ๆไม่มีการจัดการเรื่องขยะของแต่ละหลัง รบกวนหมู่บ้านอื่นแล้วไม่รับผิดชอบ ต้องให้สำนักงานเขตมาลงพื้นที่เอง ถึงจะยอมขอบคุณที่แก้ปัญหาจากเสียงเล็กๆของประชาชน :)
พื้นที่: แขวงลาดพร้าว เขตลาดพร้าว กรุงเทพมหานคร